पहले भी ऐसी याचिकाएं रही हैं जिनमें ये पूछा गया कि क्यों इस मामले में सिर्फ पुरुष को ही दंड मिल सकता है और महिला को नहीं. ये पूर्वानुमान लगाना गलत है कि धारा 497संबंधित महिला के खिलाफ मुकदमा चलाने की मंजूरी नहीं देती क्योंकि ऐसा माना जाता है कि उसके पास अपनी यौन स्वतंत्रता की छूट है. पिछले अदालती फैसले ये जाहिर करते हैं कि व्याभिचार में शामिल महिलाओं पर मुकदमा इसलिए नहीं चलता क्योंकि पितृसत्तात्मक मानसकिता को ये लगता है कि महिला की न तो अपनी कोई मर्जी होती है और न ही अपनी कोई सत्ता. कि वो तो पीड़ित है जिसे पुरुष "ललचा" लेता है और वो सामाजिक कमजोरी की वजह से घिरी हुई है.